**Referat NAV Vest-Vikens brukerutvalg**

Dato: fredag 3. mars 2020, kl. 9 - 12

Sted: NAV-huset (Smithestrøm 3, 7. etasje), Grønland 55, Drammen

Til stede: Britta Gulbrandsen (FFO/ADHD), Runar Landsverk (Fellesforbundet), Runar Slinning (Kreftforeningen), Cathrine Bergan (SAFO), Linda Tangen (Mester Grønn), Karianne Jakobsen (NAV Kontaktsenter Oslo og Vest-Viken), Bjørn Hassel (NAV Familie- og pensjonsytelse), Kristina Waksvik (NAV Hjelpemiddelsentral Vest-Viken), Inger Anne Speilberg og Tone Mortensen (NAV Vest-Viken)

Fraværende: Nina Jakobsen (Hæhre Entreprenør), Hutheil Alhefel (Kirkens Bymisjon Drammen), Elevorganisasjonen og Magnar Deila (NAV Vest-Viken)

|  |  |
| --- | --- |
| Sak 7/2020 | **Velkommen v/Britta*** Referat fra møtet 24. januar godkjent.
* Saker til eventuelt, se under.

Gode tilbakemeldinger fra Kreftforeningen på NAV Vest-Vikens brukerutvalg.  |
| Sak 8/2020 | **Inger Annens kvarter – orientering**Se egen presentasjon. * Det er planlagt en samarbeidskonferanse for alle ansatte i Vest-Viken i november. Konferansen er et samarbeid mellom NAV Vest-Viken og fylkesmannen i Oslo og Viken, og skal handle om helhetlig samarbeid på tvers av kommunale og statlige tjenester. Det er to innholdsmessig like dager som planlegges. Brukerutvalget inviteres til å delta en av dagene enten 11. eller 12. november. Invitasjon blir sendt ut når den er klar.
* EØS-saken: Opprydningsarbeidet går sin gang i Arbeids- og velferdsdirektoratet. Organisasjonene ga tilbakemelding om at det var færre spørsmål om saken per nå.
* NAV Agder og NAV Rogaland har arbeidet med “Klart språk i forvaltningen” for å bidra til bedre brukermøter og skriftlig kommunikasjon. NAV Vest-Viken vil også sette i gang et “Klart språk”-prosjekt.
* FFO tok opp at de får mange spørsmål rundt saker der perioden på arbeidsavklaringspenger (AAP) går mot slutten. Temaet følges opp i neste møte.
 |
| Sak 9/2020 | **Endringer i IA-avtalen og NAVs rolle og oppdrag v/Hanne Eek Jensen, leder for NAV Arbeidslivssenter Vest-Viken** Se egen presentasjon. * Arbeidslivsenterets ressurser skal benyttes til å gi prosessuell bistand til bedrifter som har høyt sykefravær eller som er i omstilling. I den nye avtalen ligger det tydeligere en forpliktelser til partene for å få til varige resultater og endringer i sykefraværet og frafall fra arbeidslivet.
* Arbeidslivssenteret er inne i virksomheter i hele regionen. Senteret arbeider nå med å inngå avtaler med alle kommuner i regionen. Det inngås også avtaler med bedrifter fra andre prioriterte bransjer. Senteret har om lag 33 årsverk i dag.
 |
| Sak 10/2020 | **Sykefraværsprogrammet – prosjekt Samarbeid mellom NAV-kontor og arbeidslivssenteret v/Marianne Rønningen, prosjektleder NAV Vest-Viken** Se egen presentasjon.  |
| Sak 11/2020 | **Råd til lokale brukerutvalg v/Britta**Det ble besluttet at Bjørn Hassel, Linda Tangen og Britta Bech Gulbrandsen jobber videre med rådene. Rådene ferdigstilles før påske.  |
| Sak 12/2020 | **Eventuelt** * SAFO har tok opp en sak om Brukerstyrtpersonlig assistent (BPA) og bruk i forhold til studier, arbeidsliv og fordeling mellom kommunen og NAV.Saken drøftes videre i neste møte.
 |
|  | **Neste møte er fredag 24. april kl. 9 – 12.**  |